Kas tahate kuulda tema vere väe kohta veel  teisestki allikast? Vaadake, kust selle vool alguse sai, millisest lättest see ristilt alla voolas: Õnnistegija küljest. Evangeelium jutustab, et kui Kristus oli surnud ja alles ristil rippus, tuli üks sõdur tema juurde ja torkas piigiga tema küljesse ning kohe voolas välja vett ja verd. Esimene oli ristimise sümbol, teine armulaua sümbol. See sõdur torkas tema küljesse: tema murdis läbi püha templi seina ja mina leidsin varanduse ning omandasin rikkuse. Niisamuti oli lambaga. Juudid tapsid selle  ohverdamiseks ja mina sain selle ohvri vilja - lunastuse.